[{"text_idx": "#000000", "text": "HafanAdnoddau DefnyddiolAstudiaethau AchosNewyddionCysylltu a\u0302 NiCyfrifEnglishCymraeg"}, {"text_idx": "#000005", "text": "Mae\u2019r erthygl fer hon yn crynhoi rhai o\u2019r mewnwelediadau allweddol o adolygiad o llenyddiaeth academaidd ar gronfeydd her.[i] Er bod y term \u2018cronfa her\u2019 yn ymddangos mewn nifer fawr o bapurau ymchwil, dim ond cyfran fach o\u2019r rhain sy\u2019n ymdrin a\u0302 Chronfeydd Her fel mecanwaith polisi. Mae hyn yn golygu mai ychydig o wybodaeth sy\u2019n seiliedig ar ymchwil sydd ar gael. Fodd bynnag, mae\u2019r ymchwil sy\u2019n bodoli yn rhoi cipolwg ar faterion pwysig o ran trefniadau Cronfeydd Her a chyflwyno prosiectau a ariennir trwy Gronfeydd Her."}, {"text_idx": "#000008", "text": "O ran dylunio a darparu cronfeydd her mae nifer o feysydd posib o densiwn sydd angen eu hystyried. Mae\u2019r rhain yn cynnwys:"}, {"text_idx": "#000009", "text": "Mae angen i gronfeydd daro cydbwysedd rhwng defnyddio strategaethau marchnata mwy cynhwysol neu fwy detholus. Mae strategaethau marchnata cynhwysol yn mynd law yn llaw a\u0302 chostau uwch o rhan rheoli ceisiadau aflwyddiannus. Gall strategaethau detholus leihau cydraddoldeb cyfle ond gallant ganiata\u0301u i gronfeydd gyflawni nodau eraill megis alldaliadau cyflym.Gall monitro biwrocrataidd arwain at ddeiliaid Cronfeydd Her yn canolbwyntio ar effeithiau mesuradwy. Ond mae monitro yn bwysig lle nad oes llawer o sail i ymddiriedaeth rhwng y Gronfa Her a\u2019r ymatebwr Her.Mae tystiolaeth a mecanweithiau gwerthuso yn bwysig ond o bosib yn anodd eu dylunio. Er enghraifft, i fod yn arloesol, mae angen caniata\u0301u i ddeiliaid her ac arloeswyr gael cyfle i arbrofi mewn meysydd lle mae prinder tystiolaeth. Mae hyn yn creu heriau i gronfeydd sydd angen dangos gwerth am arian.Mae yna hefyd feysydd technegol a gwleidyddol o bosib i\u2019w hystyried wrth ddylunio a chyflwyno cronfeydd her. Wrth ddangos effaith cyllido o\u2019r fath, mae\u2019n bwysig nodi i ba raddau y mae\u2019r Gronfa ei hun yn gwneud gwahaniaeth, yn enwedig o ystyried yr amrywiaeth o weithgareddau y gall Cronfa Her eu cefnogi. Er nad oedd adrodd uniongyrchol am hyn yn y llenyddiaeth, bydd angen i reolwyr cronfeydd fod yn ymwybodol o\u2019r posibilrwydd o ymyrraeth wleidyddol wrth weithredu\u2019r gronfa, er enghraifft o ran cefnogaeth i gynigion her penodol neu atebion arloesol."}, {"text_idx": "#000015", "text": "Ar y cyfan, mae\u2019r llenyddiaeth ymchwil yn cefnogi defnyddio Cronfeydd Her fel mecanwaith sydd a\u0302\u2019r nod o sicrhau arloesedd. Fodd bynnag, nid yw Cronfeydd Her yn ateb syml i\u2019r her o gyflwyno arloesedd i feysydd polisi, ac mae angen ystyried strwythur a dulliau cyflawni prosiectau drwy Gronfa Her yn ofalus."}, {"text_idx": "#000017", "text": "[i] Cynhaliwyd chwiliad o\u2019r We Wybodaeth am erthyglau yn cynnwys y term \u201ccronfa her\u201d mewn unrhyw faes, ym mis Rhagfyr 2021. Mae canolbwyntio ar y term \u2018Cronfa Her\u2019 yn caniata\u0301u i ni nodi erthyglau sy\u2019n ymwneud a\u0302\u2019r math penodol hwn o gronfa. Mae termau gwahanol, er enghraifft, gwobr her, cronfa a reolir, grant ymchwil agored \u2013 i gyd yn cyfeirio at wahanol fecanweithiau ariannu ac felly gwnaed y penderfyniad i ganolbwyntio ar \u201cGronfa Her\u201d ar gyfer yr ymchwil hon. Gan ganolbwyntio ar y geiriad hwn, nodwyd 2,413 o erthyglau a allai fod yn berthnasol drwy ddefnyddio cronfa ddata\u2019r We Wybodaeth. Fodd bynnag, mae canolbwyntio ar feysydd penodol yn arwain at lawer llai o ganlyniadau. Dim ond yng nghrynodebau o 22 erthygl yrt ymddangosodd y term \u201ccronfa her\u201d. O\u2019r papurau sy\u2019n archwilio Cronfeydd Her mewn termau penodol, mae pedwar yn canolbwyntio ar brofiad y Gyllideb Adfywio Sengl yn y 1990au, mae un yn archwilio adeiladu \u2018cymuned\u2019 gan Gronfa Her (Aiken, 2014), ac mae un yn archwilio\u2019r cyfiawnhad dros ariannu cyrff anllywodraethol bach gan Gronfa Her Cymdeithas Sifil y DU. Dim ond dau bapur sy\u2019n mynd i\u2019r afael a\u0302 mecanwaith cyflwyno Cronfa Her (Foley, 1999, Copestake ac O\u2019Riordan, 2015). Yn amlwg, mae hyn yn awgrymu bod prinder tystiolaeth ymchwil academaidd ar Gronfeydd Her er gwaethaf y ffaith bod Cronfeydd Her wedi ariannu gwerthusiadau ers y dyddiau cynnar. Mae\u2019r gwerthusiadau hyn wedi canolbwyntio ar y rhaglenni a gyflwynwyd gan Gronfeydd Her (er enghraifft, McDonald, 2015) gyda llai yn canolbwyntio\u2019n benodol ar y Gronfa Her fel mecanwaith."}, {"text_idx": "#000018", "text": "I gael rhagor o wybodaeth, cliciwch yma neu cysylltwch a\u0302 ni yn: CCRChallengeFund@cardiff.ac.uk"}]